**USTANOVA ZA ZDRAVSTVENU NJEGU U KUĆI KARLOVAC**

**UPRAVNO VIJEĆE**

**KARLOVAC**

**Dr. Vladka mačeka 48**

**UPRAVNO VIJEĆE**

**Broj: 02-19/25**

Karlovac, 24. veljače 2025.

**Z A P I S N I K**

s 44. sjednice Upravnog vijeća Ustanove za zdravstvenu njegu u kući Karlovac, održane dana 24. veljače 2025. godine (ponedjeljak) s početkom u 15,30 sati u prostorijama Ustanove za zdravstvenu njegu u kući Karlovac, ulica dr. Vladka Mačeka 48, Karlovac.

NAZOČNI: Krešimir Lišnjić, dipl. ing. stroj., predsjednik; Ivan Kušan, dr.med.spec., član, Nataša Borovac, struč. spec. oec., član, Ivana Milaković, prvostupnica fizioterapije, član, Goranka Milovanović, član (predstavnik radnika)

NISU NAZOČNI: nema

OSTALI NAZOČNI: Andreja Navijalić, prof., ravnateljica, Marica Plavetić, bacc.med.techn.

ZAPISNIK VODILA: Nataša Borovac, struč. spec. oec.

Predsjednik Upravnog vijeća pozdravlja nazočne, otvara 44. sjednicu Upravnog vijeća, utvrđuje kvorum i predlaže slijedeći

**D N E V N I R E D**

1. **Usvajanje zapisnika s 43. sjednice Upravnog vijeća Ustanove za zdravstvenu njegu u kući Karlovac.**
2. **Izvješće o poslovanju Ustanove za zdravstvenu njegu u kući Karlovac za mjesec siječanj 2025.**

Izvjestitelji: Andreja Navijalić, prof., ravnateljica i Iva Galović Držić, računovođa

1. **Utvrđivanje početne prodajne cijene rashodovanog službenog vozila.**

Izvjestitelj: Andreja Navijalić, prof., ravnateljica

1. **Izvješće o zaključenju ugovora s HZZO-e o pružanju zdravstvene njege i fizikalne terapije u kući za 2025.**

Izvjestitelj: Andreja Navijalić, prof., ravnateljica

1. **Raznoliko.**

Predloženi dnevni red je jednoglasno prihvaćen.

**Točka 1.**

Usvaja se zapisnik s 43. sjednice Upravnog vijeća Ustanove za zdravstvenu njegu u kući Karlovac, bez primjedbi.

**Točka 2.**

Upravno vijeće temeljem čl. 21. Statuta donosi jednoglasno slijedeću

O D L U K U

Usvaja se Izvješće o poslovanju za mjesec siječanj 2025. Ustanove za zdravstvenu njegu u kući Karlovac, koje se nalazi u privitku ove Odluke i sastavni je dio arhivskog zapisnika.

**Točka 3.**

Upravno vijeće temeljem članka 21. Statuta donosi jednoglasno slijedeću:

O D L U K U

Odobrava se smanjenje početne prodajne cijene rashodovanog službenog vozila Fiat Panda za 10% u odnosu na procijenjenu vrijednost od 2.500 eura, te umanjena početna prodajna cijena vozila iznosi 2.250,00 eura.

**Točka 4.**

Upravno vijeće temeljem čl. 21. Statuta donosi jednoglasno slijedeću

O D L U K U

Usvaja se Izvješće ravnateljice Ustanove za zdravstvenu njegu u kući Karlovac o zaključenju ugovora sa Hrvatskim zavodom za zdravstveno osiguranje o pružanju zdravstvene njege i fizikalne terapije u kući za 2025.

**Točka 5.**

Pod točkom raznoliko nije bilo rasprave.

Po zaključenom dnevnom redu, predsjednik Upravnog vijeća zahvaljuje se na sudjelovanju te zaključuje sjednicu u 16,15 sati.

PREDSJEDNIK

UPRAVNOG VIJEĆA

Krešimir Lišnjić, dipl. ing. stroj.